﻿ FENOMENE SPECIFICE DE DISCRIMINARE LA LOCUL  DE MUNCĂ: MOBBING-UL ALEXANDRA GHEONDEA SIMONA ILIE MIHAELA LAMBRU ADINA MIHĂILESCU ADRIANA NEGUŢ MARIANA STANCIU CRISTINA TOMESCU rticolul îşi propune să discute despre două fenomene de discriminare la locul de muncă, care au intrat relativ recent în A studiul social: mobbing şi bullying. Mobbing-ul recent este studiat în unele ţări europene precum ţările nordice, Anglia, Franţa, Italia, Spania din anii’ 90, şi se referă în principal la acţiuni de presiune psihologică intensă, realizate asupra unui angajat pentru a-l face să părăsească postul respectiv, în condiţiile în care concedierea lui ar atrage probleme legislative asupra angajatorului. Angajatul care „trebuie” înlăturat poate astfel să suporte pe termen lung o serie de nedreptăţi şi umilinţe menite să îl aducă în punctul în care să plece singur de la respectivul loc de muncă. În România, deşi fenomenul există, nu s-a realizat până în prezent o discuţie publică asupra lui, proiectul implementat de către ICCV împreună cu partenerii săi 1 fiind un început în acest sens . Cuvinte-cheie: discriminare, mobbing, bullying, loc de muncă, politici sociale. Adresele de contact ale autorilor: Alexandra Gheondea, e-mail: alexandra.gheondea@ googlemail.com; Simona Ilie, e-mail: sf_ilie@yahoo.co.uk; Adina Mihăilescu, e-mail: adina.mihailescu@ yahoo.com; Adriana Neguţ, e-mail: adriana.negut@yahoo.com; Mariana Stanciu, e-mail: mariana1 stanciu@yahoo.com; Cristina Tomescu, e-mail:crisdobos@yahoo.com; Institutul de Cercetare a Calităţii Vieţii, Calea 13 Septembrie, nr.13, sector 5, 050711, Bucureşti, România; Mihaela Lambru, Facultatea de Sociologie şi Asistenţă Socială, Str. Schitu Măgureanu, nr. 9, Bucureşti, România, e-mail: lambruadf@ b.astral.ro. 1 Articolul este bazat pe analizele teoretice realizate de o parte din echipa proiectului POSDRU/71/6.3/S/23848 „Femeia contează!”, Programul Operaţional Sectorial Dezvoltarea Resurselor Umane 2007–2013, Axa prioritară 6 „Promovarea incluziunii sociale”, Domeniul major de intervenţie 6.3 „Promovarea egalităţii de şanse pe piaţa muncii”. Activitatea 2 a acestui proiect este derulată de către ICCV în perioada iulie 2009–iunie 2010 şi are ca obiectiv analiza şi diagnosticarea fenomenului de mobbing în România şi a altor forme de discriminare pe piaţa muncii, pe baza culegerii de date primare de pe teren prin metode cantitative şi calitative. CALITATEA VIEŢII, XXI, nr. 1–2, 2010, p. 113–136 114 ALEXANDRA GHEONDEA et al. 2 INTRODUCERE În construirea cadrului teoretic al proiectului, am utilizat o serie de concepte intercorelate, precum egalitate de şanse, discriminare, discriminarea de gen, fenomene ale discriminării la locul de muncă, mobbing, bullying, politici în domeniul egalităţii de gen. Prin urmare, un prim pas în consolidarea cadrului teoretic a fost delimitarea acestor concepte şi surprinderea modului în care ele corelează. Ne-am întrebat în ce măsură mobbing-ul este legat de alte fenomene de discriminare pe piaţa muncii mai cunoscute, precum discriminarea pe principii de gen, vârstă, etnie, religie etc. Dintre formele clasice de discriminare, de departe una dintre cele mai răspândite este cea de vârstă, urmată de cea de gen. Mai noi sunt formele de discriminare în baza orientării politice, sexuale, a bolilor potenţial transmisibile sau a persoanelor cu handicap. În mare parte, discriminarea clasică rezidă în stereotipuri legate de o trăsătură a unui grup, fie că este etnie, sex, orientare religioasă sau politică etc. Mobbing-ul este un fenomen la graniţa cu discriminarea şi poate fi doar parţial considerat un tip de discriminare. El se leagă exclusiv de locul de muncă şi se referă în principal la acţiuni de presiune psihologică realizate asupra unui angajat de către angajator sau un grup de colegi pentru a-l determina pe respectivul să părăsească postul respectiv, în condiţiile în care concedierea lui nu este posibilă, nu are motive întemeiate din punct de vedere al profesionalismului celui în cauză şi/sau ar atrage probleme legislative asupra angajatorului. Angajatul care „trebuie” înlăturat suportă prin urmare pe termen lung o serie de nedreptăţi şi umilinţe, care îl pun în imposibilitatea de a-şi îndeplini sarcinile de serviciu şi care au ca scop să îl aducă în punctul în care, cedând psihic, să plece singur de la respectivul loc de muncă. Aceste umilinţe şi presiuni la care este supus îi aduc prejudicii psihice şi sociale şi îi pot afecta chiar starea de sănătate. Femeile pot fi mai uşor ţinta unui atac de mobbing, dar statisticile europene arată totuşi că atât femeile cât şi bărbaţii sunt ţinte ale acestor acţiuni, în procente aproximativ egale. Mobbing-ul poate fi legat şi de fenomenul de discriminare de tip clasic. Un angajator îşi poate dori să înlăture un angajat din diverse motive. Deşi mobbing-ul este legat în multe dăţi de profesionalismul deranjant al celui care devine victimă, alte motive pot, de asemenea, conferi suport fenomenului de mobbing. Un angajator care vrea să înlăture un angajat pe motive de orientare sexuală, să zicem, nu îl va putea demite de teama unor repercusiuni. El poate fi dat în judecată pentru discriminare. În schimb, el poate să îi facă o serie de neplăceri majore celui în cauză, presiunea psihologică la care este supus acesta făcându-l să cedeze psihic şi să părăsească de bunăvoie locul de muncă respectiv. Fenomenul poate fi îndreptat şi împotriva unui director de departament a cărui înlăturare se doreşte. Acţiunile pot include spre exemplu: mutarea într-un birou impropriu, tăierea accesului la internet, ascunderea unor hârtii faţă de el, necomunicarea cu el, toate punându-l pe angajatul în cauză în imposibilitatea de a-şi exercita sarcinile de serviciu. Atâta vreme cât nu se discută despre acest tip de acţiuni ostile la care un angajat este supus, cu acordul tacit 3 FENOMENE SPECIFICE DE DISCRIMINARE 115 al subordonaţilor care se tem că şi-ar putea pierde locul de muncă dacă ar lua atitudine, angajatorul poate să continue să facă acelaşi lucru şi cu alţi angajaţi în viitor, devenind un promotor repetat al fenomenului de mobbing în instituţie. Ţările unde fenomenul a fost studiat, au dezbătut problema public şi au luat atitudine împotriva angajatorilor care practică fenomenul de mobbing. Principiile egalităţii de şanse sunt bine statuate legislativ în toate ţările europene şi, deşi există inadvertenţe între realitate şi ceea ce afirmă la nivel de politică socială şi legislativ, direcţia în care trebuie acţionat este clară. În ceea ce priveşte mobbing-ul, acesta este un fenomen mai greu de surprins, iar caracterul psihologic al fenomenului şi percepţia subiectivă a acţiunilor îl fac mai greu detectabil în practică şi mai greu de înlăturat. DISCRIMINAREA CLASICĂ PE PIAŢA MUNCII Conceptul fundamental utilizat în proiect este egalitatea de şansă pe piaţa muncii, concept şi principiu care stă la baza reglementării relaţiilor de muncă în UE, preluat sau existent pre-aderare în statele membre. Generic egalitatea de şansă pe piaţa muncii se referă la accesul nediscriminatoriu la – alegerea unei profesii; – angajarea şi promovare pe orice post sau loc de muncă vacant, la orice nivel de ierarhie profesională; – informare şi consiliere profesională; – calificare, perfecţionare, life-long learnig; posibilitatea dezvoltării profesionale; – condiţii de muncă care respectă normele de sănătate şi securitate în muncă conform reglementărilor în vigoare; – plată egală la muncă egală; acces la beneficii extrasalariale sau măsuri de protecţie socială. Realitatea cotidiană a dovedit că aceste deziderate sunt adesea încălcate, din motive care ţin de diferite mobiluri. Majoritatea cazurilor de încălcare a acestor principii sunt forme de discriminare clasică (de gen, vârstă, arie geografică, religie, orientare sexuală, boli cronice sau potenţial transmisibile sau diferite grade de handicap). În mai mică măsură şi, parţial, mai recent conştientizate apar alte forme de relaţionare la locul de muncă, care încalcă principiile egalităţii de şansă. Acestea ţin de ceea ce defineşte mobbing-ul şi bullying-ul, care sunt forme speciale de discriminare, nu derivă din cele clasice şi mai ales au forme particulare de manifestare. Prin urmare, discriminarea clasică se referă la tratament inegal sau nedrept, în raport cu cel aplicat altor colegi sau grupuri, datorat diferenţelor de gen, etnie, vârstă, ţară de origine etc. Specific discriminării este că ceea ce se impută nu este adresat persoanei care devine ţinta discriminării, ci specificului grupului din care acesta face parte. Discriminarea poate fi directă sau indirectă, pozitivă sau negativă. Grupul vizat este reprezentat de indivizii definiţi prin apartenenţa la un grup în sensul amintit. Durata este permanentă prin abordare, dar situaţiile de discriminare pot fi şi sporadice astfel încât să nu fie asociate neapărat cu practici la nivelul companiei. 116 ALEXANDRA GHEONDEA et al. 4 Dintre formele clasice de discriminare, de departe una dintre cele mai răspândite este cea de gen şi de vârstă. Mai noi sunt discriminarea în baza orientării sexuale, ca şi a bolilor potenţial transmisibile sau a persoanelor cu handicap. În mare parte, discriminarea clasică rezidă în stereotipuri. Marele risc este acela de a confunda stereotipul cu diferenţele funcţionale sau de model cultural. De asemenea există riscul de a atribui pieţei muncii discriminări care nu-i sunt specifice: accesul inegal la educaţie se va regăsi în nivelul diferit de calificare (preponderent superior sau inferior în funcţie de grup), care la rândul său se va perpetua în nivelul de venit. Comparaţia nivelurilor medii de salarizare pe economie, şi chiar şi pe ramuri este cu totul nepotrivită ca indicator al discriminării pe piaţa muncii. Preponderenţa femeilor/ bărbaţilor pe anumite ramuri, de asemenea, nu spune nimic despre cum operează sau nu discriminarea de gen pe piaţa muncii. Preferinţa pentru personalul cu experienţă (vârstnic) sau pentru flexibilitatea (de timp şi învăţare) a celui tânăr, pentru forţa potenţială a bărbaţilor, respectiv pentru orientarea spre detaliu/ organizare a femeilor pot fi deplin justificate în raport cu specificul unui post. Radierea unor cerinţe justificabile pentru post din anunţul de concurs nu dizolvă specificul său funcţional, nu dizolvă abilităţile natural diferite ale candidaţilor de a-l ocupa şi nu egalizează accesul la educaţie. Ca reacţie la situaţiile de discriminare, societatea a operat discriminarea pozitivă, iar angajatorul discriminarea indirectă, prima din dorinţa de a echilibra inechităţi anterioare (eventual de acces la educaţie), iar cel de-al doilea din dorinţa de a-şi doza resursele (evitând candidaţi pe care nu şi-i doreşte). La limită, ambele sunt o cale de a perpetua situaţiile de discriminare. Cel mai puţin expuse interpretării greşite, ca situaţii de discriminare, sunt cele care ţin de orientarea sexuală, boli potenţial transmisibile şi apartenenţa religioasă (pe considerente altele decât respectarea zilelor nelucrătoare diferite de cele prevăzute în legislaţia naţională a muncii; în acest ultim caz membrii confesiunii devin candidaţi predilecţi la angajarea part-time). Pentru a vorbi despre discriminare trebuie dovedit prin urmare că nu există nici un argument funcţional în aceste condiţionări, că sunt eludate competenţele profesionale, că operează arbitrariul. Pe de altă parte, mobbing-ul se referă la acţiuni, de regulă, subtile, repetitive, menite să submineze sau să compromită perfomanţa/imaginea profesională a ţintei. Se defineşte prin durata şi frecvenţa acţiunilor şi nu poate fi legat de anumite cauze ale apariţiei. Mobbing-ul nu slăbeşte la contraatacul ţintei, dar îşi poate schimba forma de manifestare şi intensitatea. Este o formă de coerciţie la adresa unui persoane, pentru îndepărtarea pericolului pe care îl reprezintă; cel mai adesea este vorba de îndepărtarea ţintei, dar miza poate fi şi aceea de a demonstra că nu este atât de competentă pe cât pare. Prin urmare, îndepărtarea pericolului se face prin atacul la credibilitate sau subminarea performanţelor. Discriminarea de tip mobbing poate avea efect mai mult sau mai puţin de durată asupra stării mentale a victimei. Mobbing-ul este îndreptat tipic împotriva individului, coleg, subaltern, sau persoană cu funcţie de conducere şi ca durată se manifestă (prin repetitivitate) pe o durată de cel puţin 6 luni. 5 FENOMENE SPECIFICE DE DISCRIMINARE 117 MOBBING ŞI BULLYING Ce este mobbing-ul? Cercetarea europeană asupra acestei probleme a început în Scandinavia în 1980 şi s-a extins în anii ’90 şi în alte ţări europene. Elementul central în orice definiţie a „mobbing-ului”, sau „bullying-ului” în majoritatea ţărilor anglosaxone, îl reprezintă natura repetată şi de durată a comportamentului negativ căruia îi este expusă ţinta. De la un subiect tabu atât în cercetare cât şi în viaţa organizaţională, abuzul la locul de muncă a devenit subiect de cercetare al anilor 90. Pentru a face referire la abuzul la locul de muncă au fost utilizate o serie de concepte în diferite ţări europene: – mobbing (Leymann, 1996; Zapf et al., 1996), – hărţuire (Björkqvist et al., 1994), – bullying (Einarsen and Skogstad, 1996; Rayner,1997; Vartia, 1996), – victimizare (Einarsen and Raknes, 1997) – teroare psihologică (Leymann, 1990a) Toate par să se refere la acelaşi fenomen, şi anume la aplicarea sistematică de rele tratamente unui coleg, subordonat sau superior, care, în cazul în care nu încetează, pot cauza probleme sociale, psihologice, psiho-somatice victimei. S-a susţinut că expunerea la astfel de tratamente este mai dăunătoare pentru angajaţi decât toate celelalte surse de stres la locul de muncă luate împreună. Profesorul Heinz Leymann este printre iniţiatorii cercetării în domeniul. Leymann a scris prima carte despre mobbing în 1986, „Mobbing – Psychological Violence at Work”. Până la începutul anilor ’90, interesul pentru acest subiect se limita la ţările nordice, cu doar câteva publicaţii existente în limba engleză. Psihiatrul americam Carroll Brodsky a publicat un raport amănunţit asupra abuzului la locul de muncă în 1976, The Harassed Worker, dar problematica nu a avut impact decât mult mai târziu, cel puţin în Europa. Heinz Leymann a publicat o nouă carte, în limba germană în 1993, „Mobbing – Psychological Terror at Work”. Internaţional, termenul de mobbing a fost adoptat mai târziu în ţările germane şi Olanda, precum şi în câteva ţări mediteraneene, în timp ce bullying este preferat în ţările anglosaxone (Einersen et al., 2004, 3–6). Fenomenul de mobbing se întâlneşte şi în rândul animalelor, în special al păsărilor. În ornitologie, mobbing-ul se referă la comportamentul păsărilor de a hărţui ceva ce reprezintă o ameninţare. Oamenii pot şi ei să se alieze împotriva colegilor de muncă pe care îi percep ca o ameninţare. Potrivit lui Leymann (1993), oamenii recurg la mobbing pentru a-şi acoperi propriile slăbiciuni şi deficienţe. Conform lui Vega şi Comer (2005), mobbing-ul este un fenomen impredictibil, iraţional şi incorect. Victimele mobbing-ului sunt de obicei persoane calificate peste medie, entuziaste, inteligente, integre, dedicate, care conform lui Daniel Goleman pot fi catalogate ca persoane inteligente emoţional. Westuhes (2006) 118 ALEXANDRA GHEONDEA et al. 6 susţine că pot fi victime ale acestui fenomen indivizii care se fac remarcaţi şi sunt consideraţi o ameninţare de către colegi. Au fost formulate o serie de definiţii ale fenomenului de mobbing. • Namie&Namie (2003): mobbing-ul reprezintă rele tratamente aplicate unui angajat de către un altul, prin comportamente agresive sau nerezonabile, cu scopul de a-i sabota performanţa (Bultena&Whatcott, 2008). • Westhues: mobbing-ul reprezintă o campanie febrilă, colectivă a colegilor de a exclude, pedepsi şi umili un alt coleg. • S. Einersen et.al. (2004): abuzul la locul de muncă reprezintă hărţuirea, jignirea, excluderea socială a cuiva sau influenţarea negativă a sarcinilor persoanei respective. Pentru a fi considerat mobbing, interacţiunea sau procesul trebuie să se petreacă în mod repetat o anumită perioadă de timp (aproximativ 6 luni). Mobbing-ul reprezintă un proces în cursul căruia persoana în cauză ajunge într-o poziţie inferioară şi devine ţinta actelor sociale negative. Un conflict nu poate fi considerat mobbing dacă este un incident izolat sau dacă sunt implicate două părţi de puteri aproximativ egale (S. Einersen et al., 2004, 15). Elementul central în orice definiţie a „mobbing-ului” în majoritatea ţărilor anglosaxone îl reprezintă natura repetată şi de durată a comportamentului negativ căruia îi este expusă ţinta. S-a pus problema duratei pe care un anumit comportament trebuie să o aibă pentru a fi considerat mobbing. Leymann a considerat relevantă în definirea fenomenului o perioadă de minim 6 luni deoarece aceasta este folosită frecvent în determinarea diferitelor afecţiuni psihiatrice. Leymann a identificat 45 de comportamente asociate mobbing-ului pe care le-a grupat în 5 categorii, în funcţie de efectele asupra victimelor: 1. Acţiuni destinate îngrădirii posibilităţii de exprimare a victimei: aceasta nu are posibilitatea de a-şi expune punctul de vedere în faţa şefilor ierarhici; victima este întreruptă atunci când vorbeşte; colegii împiedică victima să-şi susţină punctul de vedere; colegii se adresează necuviincios, jignesc victima; munca victimei şi viaţa personală sunt criticate; 2. Acţiuni ce vizează izolarea victimei: nu se vorbeşte niciodată cu victima; victima nu este lăsată să se adreseze altei persoane; victimei i se atribuie un loc de muncă ce o izolează de colegi; se interzice colegilor să vorbească cu victima; se ignoră prezenţa fizică a victimei. 3. Acţiuni de desconsiderare a victimei în faţa colegilor: victima este vorbită de rău şi se lansează diverse zvonuri despre ea şi acţiunile ei; aceasta este ridiculizată şi considerată bolnavă mintal; sunt atacate convingerile politice sau religioase ale victimei; se glumeşte pe seama originii, naţionalităţii şi vieţii particulare a victimei; notarea de serviciu este inechitabilă; victima este hărţuită sexual. 4. Acţiuni de discreditare profesională a victimei: victimei nu i se atribuie sarcini sau i se atribuie unele peste nivelul calificării sale sau sub nivelul calificării, 7 FENOMENE SPECIFICE DE DISCRIMINARE 119 unele fiind inutile sau absurde; se schimbă frecvent sarcinile atribuite victimei şi i se impune să execute sarcini umilitoare. 5. Acţiuni vizând compromiterea sănătăţii victimei: încredinţarea unor sarcini periculoase şi nocive pentru sănătate; ameninţarea cu violenţe fizice; agresarea fizică uşoară a victimei, ca avertisment; agresarea fizică gravă, fără reţineri; neplăceri la locul de muncă sau la domiciliu; agresarea sexuală a victimei. Se apreciază că, din toate comportamentele specifice mobbing-ului, cel mai grav este cel agresiv. Este de reţinut că asocierea mai multor comportamente din cele descrise poate fi mai gravă decât incidenţa unuia singur. Frecvenţa comportamentelor de mobbing mai mult de o dată pe săptămână, pe o perioadă mai mare de şase luni, este considerată valoare-prag pentru diagnoza mobbing-ului. Factori explicativi ai fenomenului şi etapele derulării lui Heinz Leymann a contrazis perspectiva potrivit căreia factorii individuali stau la baza abuzului la locul de muncă. Cercetărul susţine că există 4 factori principali în provocarea mobbing-ului: – deficienţele în organizarea muncii (work-design) – deficienţele în comportamentul de conducere – poziţia expusă social a victimei – morala departamentală scăzută Leymann (1996) recunoaşte că un prost management al conflictelor poate fi o sursă a mobbing-ului, dar în combinaţie cu organizarea neadecvată a muncii. Autorul susţine că managementul conflictelor este o problemă organizaţională şi nu una individuală. Conflictele escaladează în mobbing numai atunci când managerii sau supervizorii fie neglijează, fie neagă această problemă, sau dacă sunt implicaţi şi alimentează astfel conflictul. Potrivit lui Zapf, este la fel de plauzibilă şi ipoteza potrivit căreia conflictele la locul de muncă sunt mai degrabă cauza, decât efectul problemelor organizaţionale. (S. Einersen et al., 2004, 16–17). Un element central al definiţiilor îl reprezintă dezechilibrul de putere dintre părţi. De obicei, o victimă este în mod constant tachinată, batjocorită şi insultată. În multe cazuri este vorba despre un supraveghetor sau manager, care în mod sistematic îşi supune angajaţii la comportamente agresive sau umilitoare. În alte cazuri, un grup de colegi abuzează un singur individ. Dezechilibrul de putere oglindeşte de multe ori structura formală de putere a organizaţiei. (S. Einersen et al., 2004, 10). Davenport et al. (1999) afirmă că mobbing-ul este plasat la interacţiunea mai multor factori: psihologia, personalitatea agresorilor şi victimelor, circumstanţele, cultura şi structura organizaţională, evenimentul declanşator, conflictul subiacent şi chiar factori exteriori organizaţiei (Bultena şi Whatcott, 2008, 655). Mobbing-ul se instalează treptat, insidios, prin acţiuni mai puţin agresive şi mai rare, evoluând până se stabilizează ca acţiune persistentă şi conştient organizată. Leymann distinge patru faze de evoluţie a mobbing-ului: 120 ALEXANDRA GHEONDEA et al. 8 1. Prima fază este cea a unor divergenţe de opinii, uşoare conflicte interpersonale care se pot rezolva, dar care rămân nesoluţionate şi pot degenera în mobbing. 2. Faza a doua este cea de instalare treptată a mobbing-ului, prin repetate acţiuni agresive îndreptate de o persoană sau de un grup asupra altei persoane. Persoana vizată este descurajată, îi scade stima de sine, încrederea în posibilităţile de care dispune, se instalează la nivel psihic stări de anxietate şi chiar atacuri de panică. 3. Faza a treia este caracterizată prin permanentizarea mobbing-ului, favorizată de atitudinea conducerii de ignorare a situaţiei sau, mai mult, de tolerare sau pactizare cu agresorii. 4. Faza a patra constă în stigmatizarea socială a victimei, afectarea gravă a personalităţii acesteia şi îndepărtarea ei de la locul de muncă. Mobbing-ul la locul de muncă poate fi declanşat de un conflict organizaţional. În organizaţiile cu politici de rezolvare a conflictelor, acestea din urmă sunt tratate ca oportunităţi de învăţare şi colegii sunt încurajaţi să negocieze. Situaţia este cu totul diferită în organizaţiile cu cazuri de mobbing. Nu contează cauza conflictului, ci modul în care acesta este tratat. Adesea, în cazurile de mobbing conflictul iniţial, poate fi chiar uitat pe parcurs. Cea de-a doua fază a mobbing-ului constă în stigmatizarea victimei, izolarea acesteia de către colegi, hărţiurea. În cea de-a treia fază, managementul se implică în defavoarea victimei. Managementul tinde să accepte ideile produse de majoritate, adesea ajungându-se la violarea drepturilor garantate de legislaţia muncii. Victima este adesea catalogată ca fiind dificilă sau instabilă mental. Cursul procesului de mobbing este prezentat astfel: Grafic 1 Cursul etapelor în fenomenul de mobbing În anumite cazuri, procesul mai poate continua şi după plecarea victimei, prin distrugerea reputaţiei acesteia şi prezentarea ca un angajat dificil, pentru a justifica acţiunile întreprinse şi pentru a dovedi că decizia a fost cea corectă (Davenport et al., 1999 apud Bultena şi Whatcott, 2008, p 657–658). Conform lui Kenneth Westhues (2007), mobbing-ul se produce mai ales în organizaţii unde angajaţii sunt siguri de slujbele lor, unde există măsuri subiective de performanţă şi o tensiune permanentă între loialitatea faţă de organizaţie şi scopurile ei şi loialitatea faţă de scopuri mai înalte sau scopuri personale. Studiile citate de el, arată că mobbing-ul este mai frecvent în sectorul non-profit, în educaţie şi sănătate, decât în mediul privat. Acelaşi autor susţine că facultăţile şi campusurile universitare sunt un mediu propice pentru mobbing, având chiar o lucrare dedicată acestui fenomen – „The Remedy and Prevention of Mobbing in Higher Education” (2006). 9 FENOMENE SPECIFICE DE DISCRIMINARE 121 Discutarea la nivel social a subiectului a dus la apariţia unor politici organizaţionale de prevenire a mobbing-ului. Volkswagen, în 1996, a fost una dintre primele companii care a adoptat o politică antimobbing. Alte companii care au urmat acest exemplu sunt Saturn Corporation şi Levi Strauss&Company. Mobbing vs. bullying. Ce este bullying-ul? Conform lui Bultena şi Whatcott, în vreme ce mobbing-ul are ca ţinte persoane calificate peste medie, în cadrul unui proces de bullying, este testat mai întâi terenul, în special cu angajaţii noi, pentru a-l identifica pe cel mai slab din grup. Sunt căutate victime care nu opun rezistenţă la atacuri, aşa numitele „ţinte uşoare” (Bultena şi Whatcott, 2008, 654). Conform lui Zapf, termenul bullying vizează agresiunea din partea cuiva aflat în poziţie superioară sau managerială. (S. Einersen et al., 2004, 25) Tabelul nr. 1 Principalele caracteristici ale celor două fenomene BULLYING MOBBING O persoană, adesea un superior Colegii Autorul (autorii) Slabă, umilă Calificat peste medie Ţinta (ţintele) Ameninţare de către puterea Obţinerea puterii Motivaţia percepută a victimei Consolidarea propriei poziţii Invidie, gelozie Acţiunile derivă din Sentimentul autorului de Conflict organizaţional Situaţia declanşatoare insuficienţă Afectarea victimei (ţintei uşoare) Eliminarea din organizaţie Efecte urmărite Elementare Complexe Metode Interacţiuni evident anormale, Deghizate în interacţiuni Activităţi de hărţiure necorespunzătoare normale, obişnuite Direct Indirect Atacul Mai degrabă informal Mai degrabă formal Apărarea Apariţie singulară sau regulată, Apare regulat, cel puţin o dată Frecvenţa fără un pattern specific pe săptămână Durate variabile Durată mare, cel puţin 6 luni Durata Victima îşi pierde eficacitatea Victima părăseşte organizaţia Când victima cedează Atacatorii se retrag Atacatorii prind putere Când victima rezistă Adesea colaborează cu victima Adesea colaborează cu atacatorii Management Adesea pedepsit Adesea nepedepsit Consecinţele asupra agresorului Pierderea încrederii în sine, furie, indispoziţie, frustrare, dubii Consecinţele asupra victimei privind sănătatea psihică, şomaj Productivitate scăzută, scăderea eficacităţii, a creativităţii, pierderea Consecinţe organizaţionale reputaţiei, pierderea angajamentului şi a persoanelor cheie Şomaj, nemulţumire, implicarea unei instanţe de judecată Consecinţe sociale Sursa: Bultena & Whatcott, 2008, p. 661. 122 ALEXANDRA GHEONDEA et al. 10 Grafic nr. 3 Cadru teoretic pentru studiul şi managementul bullying la locul de muncă Sursa: S. Einersen et.al., 2004, p. 23. Conform lui Leymann folosirea termenului mobbbing în locul celui de bullying a fost preferată, deoarece fenomenul în cauză se referă de cele mai multe ori la o agresiune subtilă, mai puţin directă spre deosebire de agresiunea mai degrabă fizică identificată cu termenul bullying, dar cu aceleaşi efecte negative. Cercetarea fenomenului de mobbing şi nevoia de politici În ultimii ani, asistăm la o creştere a interesului arătat de către factorii de decizie din diverse ţări cu privire la problematica mobbing-ului. Această creştere a interesului s-a realizat în condiţiile creşterii ratei incidenţei violenţei psihologice, a fenomenelor de mobbing şi bullying la locul de muncă. Diverse studii realizate după 2000 au arătat faptul că, în multe ţări, problematica violenţei şi hărţuirii la locul de muncă şi în mod specific problematica violenţei şi hărţuirii psihologice, a dobândit un profil epidemic. Un raport al ILO din 1998, realizat în urma unei cercetări realizate în 15 ţări ale UE, arată că 6 milioane de anagajaţi au fost subiect al violenţei fizice, 3 milioane au fost subiecţi ai hărţuirii sexuale iar 12 milioane de angajaţi au fost victime ai mobbing-ului (http://www.ilo.org/global/lang). Un alt studiu realizat de Paoli şi Merllie arată ca 11% din angajaţii din Europa sunt 2 victime ale mobbing-ului, iar în SUA acest procent ajunge la 16,8% . Astfel, 2 Paoli, P şi Merllie, D (2001) Third European Survey on Working Conditions 2000, în W. Vandekerckhove şi M.S.R. Commmerce. Downward Workplace Mobbing:A Sign of the Times, „Journal of Business Ethics”, 45,41–50. 11 FENOMENE SPECIFICE DE DISCRIMINARE 123 aproximativ un lucrător din şase este victimă a mobbing-ului iar 81% din victime au fost agresate de către superiori. The Campaign Against Workplace Bullying oferă o distribuţie pe sexe în ceea ce priveşte victimele hărţuirii psihologice. Aceasta se prezintă astfel: bărbaţii sunt hărţuiţi în proporţie de 45%, iar femeile în proporţie de 55%. Dintre bărbaţi, 76% sunt hărţuiţi de bărbaţi, 3% de către femei şi 21% de ambele sexe. Femeile sunt hărţuite în proporţie de 40% tot de către femei, 30% de către bărbaţi şi 30% de ambele sexe. De asemenea, într-un studiu norvegian, la care au participat 2 200 de membri a 7 grupări sindicale, atât victimele cât şi martorii comportamentelor de mobbing/ bullying au semnalat lipsa unui leadership constructiv, lipsa posibilităţilor de a-şi monitoriza şi controla propriile sarcini la locul de muncă şi un grad ridicat de conflict de rol. Într-un studiu finlandez (Vartia, 1996), victimele şi martorii comportamentelor de bullying au descris organizaţia în care munceau astfel: flux scăzut al informaţiilor, un mod autoritar de a rezolva diferendele de opinii, lipsa discuţiilor despre sarcini şi obiective, lipsa posibilităţilor de a influenţa elemente organizaţionale care îi afectau personal (S. Einersen et al., 2004, 17). Cele mai utilizate instrumente pentru măsurarea mobbing-ului sunt Inventarul Terorii Psihologice al lui Leymann (LIPT) şi Chestionarul acţiunilor negative (Negative Acts Questionairre). Pentru a adresa eficace problematica mobbing-ului prin decizii de politică publică, un prim pas necesar îl reprezintă buna definire a conceptului. La nivel european s-au făcut eforturi pentru stabilirea unei definiţii comun agreate asupra fenomenului de mobbing, care să permită conturarea unor intervenţii ale autorităţilor publice, atât europene cât şi de la nivelul Statelor Membre. Ca actor important în conştientizarea şi încadrarea în termeni de politică publică a fenomenului de mobbing, Comisia Europeană şi-a realizat o politică proprie internă (abordare non-legislatică), cu valoare de exemplu. Un prim pas l-a reprezentat decelarea a ceea ce reprezintă acţiuni de hărţuire la locul de muncă: Pornind de la recunoaşterea efectelor negative, sociale şi economice ale fenomenelor de discriminare. La nivel european au fost făcute diverse eforturi de a promova acţiuni care să adreseze specific problematica mobbing-ului: – În 1989 – Directiva Consiliului 89/391, care conţine prevederi specifice cu privire la problematica siguranţei şi sănătăţii ocupaţionale. Este stabilit faptul că angajatorul este responsabil de sănătatea şi siguranţa angajaţilor la locul de muncă, inclusiv în ceea ce priveşte riscul de mobbing. Statele Membre au fost obligate să implementeze această Directivă, prin dezvoltarea de legislaţie sau măsuri non- legislative, pentru a elimina sau reduce fenomenul de mobbing sau bullying. – În ceea ce priveşte fenomenul de mobbing şi legislaţia comunitară, articolul 31 din Capitolul privind drepturile fundamentale ale Uniunii Europene este sursa de acţiune împotriva hărţuirii psihologice, statuând: „fiecare angajat are dreptul la condiţii de muncă ce respectă sănătatea, siguranţa şi demnitatea sa”. La nivelul Uniunii Europene mai trebuie amintită existenţa a două Directive, în speţă 124 ALEXANDRA GHEONDEA et al. 12 Directiva 2000/43/EC privind implementarea egalităţii de şanse a persoanelor indiferent de originea etnică ori rasială şi Directiva 2000/78/EC ce stabileşte liniile directoare privind egalitatea de tratament în angajare şi profesie. – La nivelul anului 2002, Comisia Comunităţilor Europene a emis un comunicat având ca temă „Adaptarea la schimbările din muncă şi societate: O nouă strategie a Comunităţilor Europene în domeniul securităţii şi sănătăţii în muncă 2002–2006”. În cadrul comunicatului se utilizează în special termenul de „stare de bine în muncă” ca „starea de bine fizică, morală şi socială, şi nu doar ca ceva ce poate fi măsurat prin absenţa accidentelor de muncă şi a bolilor profesionale”. Comunicatul face referire la o nouă politică de implementare a strategiei comunitare în domeniul securităţii şi sănătăţii în muncă, prin dezvoltarea culturii de prevenire şi implicarea tuturor „factorilor sociali” în educarea şi instruirea asupra relaţiei angajator-angajat, în vederea promovării calităţii mediului de muncă. Printre obiectivele Comisiei, aşa cum acestea au fost comunicate, se numără şi „examinarea oportunităţii şi nivelului de înţelegere al unui instrument comunitar referitor la hărţuirea psihologică şi violenţa în muncă”. Tabelul nr. 2 Hărţuirea la locul de muncă. Aspecte specifice Ce tipuri de Ce tipuri de comportamente Ce tipuri de comportamente sunt pot fi calificate drept comportamente nu calificate drept hărţuire hărţuire constituie hărţuire Criticarea unui angajat în Alocarea sarcinilor de lucru. Remarci serioase şi repetate cu public Măsuri de penalizare a absenţelor conţinut degradant, ofensator, de la lucru. făcând referinţă la caracteristici Cererea respectării indicatorilor de fizice sau de aparenţă ale persoanei, performanţă conform cu standardele injurii şi insulte. Prezentarea unor pentru calificarea respectivă. poze, postere cu caracter rasist, Luarea de măsuri disciplinare. fascist, ofensiv sau altele, trimiterea Un incident singular sau izolat în de e-mail-uri ofensatoare. care s-a făcut o remarcă neadecvată sau au fost luate măsuri inadecvate. Impunerea unui mod repetat de Excluderea din activităţile Excluderea unui angajat de la sarcini fără sens şi care nu fac parte sau sarcinile de grup. realizarea unei sarcini care are din îndatoririle normale de serviciu cerinţe ocupaţionale specifice sau de sarcini umilitoare unui pentru a îndeplini sarcina în condiţii angajat. de eficienţă şi siguranţă şi pe care angajatul respectiv nu le îndeplineşte. Afirmaţii care să conducă la Acţiuni de ameninţare, intimidare Măsuri luate împotriva unei împotriva unui angajat, în special distrugerea reputaţiei unei persoane care arată neglijenţă la dacă acesta şi-a manifestat persoane locul de muncă, cum ar fi îngrijorarea faţă de comportamente gestionarea documentelor. ilegale sau lipsite de etică la locul de muncă. Sursa: Site-ul Comisiei Europene. 13 FENOMENE SPECIFICE DE DISCRIMINARE 125 Începând cu anul 2000 în România înregistrăm o evoluţie constantă a legislaţiei şi dezvoltării cadrului instituţional pe problematica politicilor de prevenire şi combaterea formelor de discriminare. OG 137/2000 – privind prevenirea şi sancţionarea tuturor formelor de discriminare oferă reperele generale de politică publică în domeniu. Prin HG 1194/2001 se înfiinţează Consiliul Naţional de Combatere a Discriminării, având atribuţii specifice în domeniul prevenirii faptelor de discriminare, medierii părţilor implicate în cazul faptelor de discriminare, investigării, constatării şi sancţionării faptelor de discriminare, monitorizarea cazurilor de discriminare şi activităţi de oferire de asistenţă de specialitate victimelor discriminării. În 2002 este promulgată Legea 202/2002 privind egalitatea de şanse şi de tratament între femei şi bărbaţi. Cu atribuţii specifice pentru implementarea prevederilor legale în domeniu este înfiinţată Agenţia Naţională pentru Egalitatea de Şanse între femei şi bărbaţi. Aceasta funcţionează din aprilie 2005, după ce, în al doilea semestru al anului 2004, a fost adoptată O.G. nr.84/2004 pentru modificarea şi completarea Legii 202/2002 privind egalitatea de şanse între femei şi bărbaţi, prin care s-a transpus integral şi Directiva 2002/73/ EC, de amendare a Directivei 76/207/EEC, privind aplicarea principiului egalităţii de tratament între femei şi bărbaţi referitor la accesul la angajare, pregătirea profesională şi promovarea, precum şi la condiţiile de muncă. În cadrul legislaţiei specifice cu privire la prevenirea şi combaterea formelor de discriminare, nu există prevederi directe cu privire la fenomenul de mobbing, dar regăsim elemente indirecte, care s-ar încadra ca elemente incipiente şi indirecte de adresare prin politică publică a problematicii mobbing-ului. Pe lângă legislaţia primară, în România regăsim şi o bogată legislaţie secundară, care se referă specific la combaterea şi prevenirea formelor de discriminare în domenii profesionale specifice, cum ar fi în sistemul sanitar, învăţământ, administraţie publică etc. Avem, de asemenea, legislaţie specifică secundară cu privire la combaterea şi prevenirea discriminării unor categorii de cetăţeni, de exemplu persoanele cu dizabilităţi sau rromii. O altă axă de abordare a politicilor de prevenire şi combatere a fenomenului de mobbing o regăsim în zona politicilor de sănătate şi siguranţă la locul de muncă, reglementărilor legate de relaţiile de muncă. Această axă cuprinde două tipuri de intervenţii: • intervenţii nonlegislative de tipul codurilor de bună practică, prevederilor din contractele colective de muncă, alte tipuri de măsuri nonlegislative; • intervenţii legislative, respectiv legislaţie specifică care să adreseze problema violenţei la locul de muncă, inclusiv cea a violenţei psihologice. Prin urmare, în România nu există legislaţie specifică cu privire la combaterea violenţei şi mobbing-ului la locul de muncă. Există specificaţii care în interpretare pot include şi gestionarea fenomenelor de tip mobbing în Codul Muncii, respectiv articolele 5 şi 171. 126 ALEXANDRA GHEONDEA et al. 14 Ca tip de intervenţie nonlegislativă care să cuprindă şi referire la activităţi, acţiuni susceptibile de a fi calificate drept mobbing găsim elemente indirecte precizate în contractele colective de muncă. Pentru prima dată astfel de prevederi au fost introduse în CONTRACTUL COLECTIV DE MUNCĂ UNIC la nivel naţional pe anii 2007–2010. Conform legislaţiei în vigoare, precum şi în conformitate cu prevederile Contractului Colectiv de Muncă unic la nivel naţional 2007–2010, prevederi nonlegislative legate de violenţă, hărţuire la locul de muncă ar trebui să se regăsească şi la nivelul ROF-urilor din organizaţiile publice şi private. În unele organizaţii private, în special multinaţionale, găsim redactate şi implementate coduri de bună practică în relaţiile de muncă, care includ şi elemente de prevenire şi combatere a mobbing-ului. În materia raporturilor de muncă, instituţia care are un rol esenţial pentru a veghea la implementarea legislaţiei este Inspecţia Muncii. Inspecţia Muncii (IM), instituţie aflată în subordinea Ministerului Muncii, Solidarităţii Sociale şi Familiei are ca obiective specifice: • Realizarea controlului aplicării prevederilor legale referitoare la relaţiile de muncă, la securitatea şi sănătatea în muncă, la protecţia salariaţilor care lucrează în condiţii deosebite şi a prevederilor legale referitoare la asigurările sociale. • Informarea autorităţilor competente despre deficienţele legate de aplicarea corectă a dispoziţiilor legale. • Furnizarea de informaţii celor interesaţi despre cele mai eficiente mijloace de respectare a legislaţiei muncii. Analizând planul strategic al IM observăm însă faptul că totalitatea acţiunilor acestei instituţii sunt concentrate pe zona de control şi deloc pe zona de informare- educare şi prevenţie. Strict referitor la problematica mobbing-ului, IM nu realizează nici un fel de acţiuni de prevenţie şi control. În teorie, prin sistemul propriu de monitorizare a implementării legislaţiei, prin Inspectoratele Teritoriale de Muncă ar trebui să se colecteze date legate de abaterile de la prevederile legale, care apoi să fie analizate la nivel central şi utilizate în procesul de elaborare, revizuire, evaluare a politicilor publice în domeniu. Deoarece sistemul de monitorizare este deficitar, sistemul de indicatori utilizaţi învechit şi incoerent cu obiectivele de politică publică în domeniul relaţiilor de muncă, această „alimentare” cu informaţie structurată privitoare la respectarea condiţiilor legale în domeniul securităţii şi sănătăţii în muncă nu este realizată corespunzător. Şi în materie de implementare a activităţilor de control există deficienţe, de multe ori acest control fiind strict formal şi superficial. DISCRIMINAREA DE GEN LA LOCUL DE MUNCĂ Precizări conceptuale: discriminarea de gen Discriminarea de gen, indiferent de împrejurările în care se manifestă, constituie o formă de marginalizare socială. Atunci când discriminarea de gen se 15 FENOMENE SPECIFICE DE DISCRIMINARE 127 produce în relaţie cu procesul de educaţie şi pregătire profesională, ori cu condiţiile angajării în muncă sau cu recompensarea eforturilor depuse în procesul muncii, atunci aceasta creează prejudicii nu numai în planul demnităţii umane, ci şi în cel al intereselor social-economice ale persoanelor vizate. Expresiile concrete ale discriminării sunt însă diferite de la o cultură la alta, de la o societate la alta, de la o epocă la alta. În domeniul muncii, există două forme principale de discriminare a femeilor: – segregarea profesională, prin care femeile realizează un acces mai scăzut la anumite posturi; – discriminare prin nivelul de salarizare, când pentru prestarea unei munci similare cantitativ şi calitativ, femeile primesc o plată diferenţiată faţă de bărbaţi. Motivele principale ale discriminării femeilor pot fi: 1. Ideile preconcepute ale angajatorilor faţă calitatea forţei de muncă feminine; 2. Previziunile angajatorului privind productivitatea probabilă a muncii femeilor, ştiut fiind că prestaţia acestora poate fi întreruptă de căsătorie şi de naşterea şi îngrijirea copiilor. Una din formele cele mai întâlnite de discriminare de gen la locul de muncă este hărţuirea sexuală. Hărţuirea sexuală se manifestă cel mai frecvent faţă de femei (dar mai rar, şi faţă de bărbaţi) şi, de obicei, vine din partea cuiva care deţine o poziţie de superioritate ierarhică la locul de muncă. Hărţuirea sexuală este, de regulă, greu de probat juridic, asemenea cazuri putându-se situa la limita dintre realitate şi imaginaţie, sau fiind doar o problemă de receptare a unor semnale, mai mult sau mai puţin subtile. Hărţuirea profesională/morală (mobbing-ul) poate avea sau nu şi conotaţiile unei hărţuiri sexuale. Aceasta însă presupune incidenţa unor acte de violenţă fizică sau/şi psihică. În principiu, orice persoană poate deveni într-o situaţie sau alta, victima unui act de hărţuire sexuală sau/şi morală. Printre factorii care duc la hărţuirea morală se numără: relaţiile ierarhice neprincipiale, relaţiile deficitare dintre colegii de muncă, nesiguranţa locului de muncă, un spirit concurenţial greşit înţeles şi aplicat ş.a. Până în prezent, relativ puţine ţări au adoptat o legislaţie specială în ceea ce priveşte hărţuirea profesională/morală la locul de muncă. Discriminarea socială pe criterii de gen subminează dezideratul egalităţii de şanse prin aplicarea unor tratamente preferenţiale, respectiv defavorizante, unor persoane, cu motivaţii ce implică direct apartenenţa lor la un anumit gen. Preocupările sociale faţă de necesitatea asigurării unor şanse egale de afirmare, pe criterii de gen, au apărut pe fondul evidentei proliferări a anumitor practici de discriminare de gen, prin subminarea unor drepturi sau libertăţi cetăţeneşti ale femeilor comparativ cu bărbaţii – precum dreptul la educaţie, dreptul la vot, dreptul la deţinerea de proprietăţi, dreptul la libera afirmare a opiniilor ş.a. 128 ALEXANDRA GHEONDEA et al. 16 Discriminarea persoanelor pe criterii de gen la locul de muncă este antonimul (opusul) conceptului de acordare de şanse egale femeilor şi bărbaţilor, în orice împrejurare legată de procesul muncii. Potrivit reglementărilor juridice în vigoare cele mai larg asumate în diferite ţări, discriminarea de gen poate fi directă sau indirectă. Prin discriminare directă se înţelege aplicarea unui tratament clar defavorizant unei persoane, din raţiuni ce vizează genul acesteia, comparativ cu tratamentul aplicabil unei persoane de sex opus aflată într-o situaţie similară. Discriminarea indirectă se referă la situaţiile în care aplicarea unor prevederi, criterii sau practici aparent neutre, pun persoane de un anumit gen în dezavantaj, comparativ cu persoanele de sex opus. În asemenea cazuri se exceptează situaţiile în care prevederile, criteriile sau practicile în cauză se justifică obiectiv printr-un scop legitim, iar mijloacele de atingere a scopului sunt adecvate şi au caracter de necesitate (de exemplu, acordarea concediului de maternitate). Diferenţierea prin gen a oamenilor este o realitate obiectivă, fundamentată pe baze biologice, metabolice şi pe natura interacţiunilor sociale dintre cele două genuri. Rolurile de gen, iniţiate încă din momentul naşterii, se dezvoltă de-a lungul întregii vieţi, împletindu-se cu alte roluri. Realitatea este însă că natura dihotomică a genului a stat dintotdeauna, mai mult sau mai puţin legitim, la baza manifestării unor inegalităţi între bărbaţi şi femei, mai frecvent în defavoarea femeilor. Disparităţile de venituri dintre cele două genuri susţin această afirmaţie. La fel de adevărat este însă şi faptul că anumite disparităţi ale veniturilor derivă din procesele ce determină calitatea anumitor ocupaţii. Pornind de la aceasta, plasarea femeilor, respectiv a bărbaţilor, în anumite locuri de muncă a creat o seamă de stereotipii culturale şi sociale care au consolidat unele preferinţe ale întreprinzătorilor pentru angajarea anumitor genuri pe anumite locuri de muncă. Acest fenomen a produs, cu siguranţă, unele asocieri de idei privind statusul social oferit de ocuparea anumitor locuri de muncă – asocieri ce populează mentalul colectiv şi par dificil de înlăturat. Dincolo de idealurile privind egalitatea femeilor cu bărbaţii însă, segregarea ocupării pe genuri este o realitate socială, care prezintă două dimensiuni: – segregarea pe orizontală – prin conştientizarea la nivelul mentalului colectiv a faptului că bărbaţii şi femeile posedă capacităţi psihologice şi emoţionale diferite; prin urmare, masculinitatea, respectiv feminitatea, ar fi mai adecvate pentru ocuparea anumitor locuri de muncă; – segregarea pe verticală – ocupaţiile sunt stratificate în funcţie de nivelul de prestigiu social, autoritate, putere, pregătire profesională şi venituri pe care le oferă; femeile, în mod statistic – prin nivelul şi natura educaţiei primite, ori prin menirea lor predilectă de a creşte şi îngriji copiii (şi probabilitatea mai ridicată de a renunţa la locul de muncă) – sunt mai predispuse să ocupe locurile de la baza piramidei ocupaţionale (D. Massey, 2007). Pe de altă parte, o serie de ocupaţii au devenit mai puternic integrate pe criterii de gen. De exemplu, este mai probabil ca femeile să domine ocupaţii de 17 FENOMENE SPECIFICE DE DISCRIMINARE 129 genul secretară, bibliotecară, asistentă medicală, educatoare ş.a. în timp ce bărbaţii vor domina ocupaţii de genul arhitect, inginer electronist, pilot, miner, strungar ş.a. Datele de recensământ din ţările modernizate relevă că femeile ocupă funcţii în sectorul serviciilor în proporţii mai ridicate decât bărbaţii, în timp ce posturile manageriale sunt ocupate mai mult de către bărbaţi (C. Hurst, 2007). Potrivit lui D. Massey (2007) care a studiat această problemă pe un eşantion de populaţie americană, dincolo de incidenţa anumitor factorii explicativi (precum nivelul de educaţie şi experienţa acumulată sau alte caracteristici strict corelate cu natura muncii) în menţinerea decalajului de plată pentru munca depusă, o proporţie destul de ridicată a decalajului respectiv – în jur de 41% – rămâne încă neexplicată. Şi se pare că nici teoriile privind capitalul uman nu pot aduce o lumină suplimentară asupra acestei probleme. Potrivit unei noi teorii americane – glass ceiling effect (efectul de obstacol transparent) – femeile ar întâmpina o serie de obstacole sau bariere artificiale invizibile, în aspiraţia lor de a face carieră într-o poziţie ocupaţională de vârf, în pofida deţinerii educaţiei, experienţei şi calificării necesare (D. Cotter, J. Hermsen, S. Ovadia, R. Vanneman, 2001). Indicele decalajului de gen la nivel global este publicat anual de Forumul Economic Mondial cu sediul la Geneva, şi este calculat în colaborare cu Universităţile Harvard şi Berkeley. Prin structura lui, acest indicator integrează într-o formulă unică, dimensiunile cele mai relevante ale problematicii de gen, pentru lumea de astăzi şi stă mărturie asupra felului cum agenţi instituţionali de primă importanţă conceptualizează, în prezent, sursele de inegalitate pe criterii de gen. Construirea acestui indicator se sprijină pe patru piloni : 1 – participarea şi oportunităţile economice . Sunt monitorizaţi următorii indicatori analitici: decalajul de participare la viaţa economică a comunităţii a femeilor comparativ cu bărbaţii; decalajul de plată pentru munca prestată; decalajul de promovare în muncă. 2 – decalajul de educaţie . Sunt monitorizaţi următorii indicatori analitici: rata şcolarizării pentru femei/bărbaţi, pentru nivelul de şcolarizare primar, secundar şi terţiar. Acolo unde este relevant, se ia în calcul şi decalajul privind rata alfabetizării pe genuri. 3 – reprezentarea (ponderea) în organismele de decizie politică la nivel central. Sunt monitorizaţi următorii indicatori analitici : ponderea femeilor şi bărbaţilor în organismele statale ce presupun cele mai înalte niveluri de decizie politică: la preşedinţia ţării, în guvern, în parlament. De regulă, datele referitoare la preşedinţie şi postul de prim-ministru se calculează pentru ultimii 50 de ani. 4 – decalajul de sănătate şi supravieţuire . Sunt monitorizaţi următorii indicatori analitici: decalajul de gen privind speranţa de viaţă în sănătate (care ia în calcul anii de viaţă pierduţi din cauza violenţei, a bolilor, a malnutriţiei ş.a.); rata sexului la naştere (acest indicator are în vedere ţările în care numărul fetelor care 130 ALEXANDRA GHEONDEA et al. 18 supravieţuiesc este mult mai mic decât în celelalte ţări, deoarece sunt preferaţi băieţii). În prezent, în cele mai multe ţări, sunt considerate nediscriminatorii: – măsurile speciale prevăzute de lege pentru protecţia maternităţii, naşterii şi alăptării; – acţiunile de protejare a anumitor categorii de persoane de gen feminin; – diferenţele de tratament bazate pe caracteristici de gen, atunci când natura specifică a anumitor activităţi profesionale o impune în mod obiectiv. Cu cât IDG prezintă o valoare mai apropiată de unitate, cu atât acesta semnifică prezenţa unor decalaje de gen mai scăzute în ţara respectivă. În anul 2008, cele mai avansate ţări, din această perspectivă au fost Norvegia (locul 1, cu IDG = 0,8239), Finlanda (locul 2, cu IDG = 0,8195 şi Suedia (locul 3, cu IDG = 0,8139). Germania se situa pe locul 11, Marea Britanie pe locul 13, Franţa pe locul 15, Rep. Moldova pe locul 20, SUA pe locul 27, Bulgaria pe locul 36, Ungaria pe locul 60, R. Cehă pe locul 69, iar România pe locul 70. Dintre ţările europene, numai Grecia (locul 75) şi Albania (locul 87) se situează după România. În prezent, la nivel european, există mai multe arii actuale de acţiune, în sensul diminuării premiselor de manifestare a unor acte de discriminare de gen la locul de muncă: – Crearea unui cadru socio-economic favorabil manifestării independenţei economice egale pentru femei şi bărbaţi; – Întărirea reconcilierii între condiţiile de muncă ale femeilor şi bărbaţilor şi viaţa de familie ; – Participarea egală a femeilor şi bărbaţilor în procesele de decizie de la locul de muncă; – Eliminarea stereotipiilor de gen în relaţiile de pe piaţa muncii şi de la locul de muncă. Discriminarea de gen la locul de muncă în România Legislaţia actuală a României statuează drepturi egale pentru toţi cetăţenii privind participarea la viaţa economică şi socială, pregătirea şi formarea profesională, angajarea în muncă şi promovarea, participarea la distribuirea beneficiilor economice şi protecţia socială în situaţii prevăzute de lege. În România, discriminarea de gen este sancţionată prin Legea nr. 48, adoptată în anul 2002. În anul 2005, Guvernul României a adoptat şi Hotărârea nr. 1258 privind aprobarea Planului naţional de acţiune pentru combaterea discriminării. Consiliul Naţional de Combatere a Discriminării (CNCD) funcţionează din anul 2003. Rolul CNCD este acela de a informa şi influenţa societatea românească în sensul de a elimina orice formă de discriminare, de a investiga şi de a sancţiona actele de discriminare, contribuind astfel la generarea unui climat social de încredere, respect şi solidaritate. Alături de CNCD acţionează şi alte autorităţi publice cu responsabilităţi sectoriale în 19 FENOMENE SPECIFICE DE DISCRIMINARE 131 domeniu: Ministerul Administraţiei şi Internelor, Ministerul Educaţiei şi Cercetării, Ministerul Justiţiei, Ministerul Integrării Europene, Ministerul Afacerilor Externe, Consiliul Naţional al Audiovizualului ş.a. Principiul egalităţii de şanse între femei şi bărbaţi, aşa cum este definit în Legea nr. 202/2002, presupune tratamentul egal al celor două genuri, fără a ignora însă diferenţele de capacităţi, necesităţi şi aspiraţii ale persoanelor. Potrivit Legii nr. 202/2002, modificată şi completată, maternitatea nu poate constitui un motiv de discriminare. Ca urmare, este interzis a i se solicita unei candidate la ocuparea unui post să prezinte un test de graviditate. Sunt însă exceptate de la aplicarea acestor prevederi acele locuri de muncă interzise femeilor gravide, datorită naturii sau condiţiilor particulare de prestare a muncii. Pentru situaţia din România, Barometrul de Gen evidenţiază în cuprinsul a cinci capitole (Imagine de gen, Viaţa privată, Violenţa, Viaţa publică, Gen şi Economie) două categorii de realităţi – cea a opiniilor subiecţilor şi cea a practicilor curente. Răspunsurile au permis evidenţierea a două modele polare – un model conservator de sorginte tradiţionalist-patriarhală, care presupune o ierarhizare a genurilor cu bărbatul deţinător al rolului dominant, şi un model mai nou, orientat spre egalitarism, care presupune egalitatea femeilor şi bărbaţilor, percepută ca egalitate în drepturi şi acces teoretic egal la competiţia socială (V. Pasti, C. Ilinca, 2001, pp. 46–47). Discriminarea femeilor din România se manifestă atât în familie, cât şi în societate – în familie, prin dubla zi de muncă, iar în societate, prin discriminarea salarială a anumitor ocupaţii frecventate preponderent de femei şi cvasiinvizibilitatea femeilor în viaţa publică şi politică. În ţara noastră, circa o cincime dintre femei sunt casnice, limitându-şi prin aceasta interacţiunea cu societatea din jurul lor. Pentru eşantionul investigat în Barometrul de Gen, diferenţa de venituri este extrem de mare – veniturile femeilor sunt în medie jumătate din cele ale bărbaţilor, iar proporţia femeilor care nu au niciun fel de venituri este de patru ori mai mare decât a bărbaţilor care nu primesc venituri. Mecanismul de diferenţiere a veniturilor este o sursă importantă a discriminării de gen la locul de muncă (femeile au o vechime în muncă mai mică decât bărbaţii, iar în domeniile în care au lucrat sau lucrează femeile, salariile sunt mai mici decât în cele în care au lucrat sau lucrează bărbaţi). Tendinţa cea mai importantă a „patriarhatului românesc actual” este eliminarea femeii din zona muncii salariate sau împingerea spre categorii ocupaţionale cu venituri reduse, ceea ce implică dependenţa femeii şi a copiilor de veniturile bărbaţilor (V. Pasti, C. Ilinca, 2001, p.71). Marginalizarea sau excluderea economică este dublată şi de o slabă reprezentativitate politică. Discriminările devin mai vizibile în diverse împrejurări, precum momentul angajării, în situaţii când se ridică problema păstrării locului de muncă, 132 ALEXANDRA GHEONDEA et al. 20 sau în contextul avansării în cariera profesională. Acestea pot apare în interiorul unor instituţii (în şcoală, în relaţiile cu autorităţile, în justiţie, la spital/policlinică), în locurile publice sau în spaţiul vieţii private. În Barometrul menţionat sunt delimitate diferenţele de percepţie privind discriminarea femeilor: cele mai frecvente situaţii de discriminare sunt remarcate la angajarea într-un loc de muncă, 22% şi la locul de muncă, 18%, în locurile publice, 13%, abia apoi în familie, 8%. Procente mult mai mici apar în relaţiile cu autorităţile, 7%, în justiţie, 5%, la spital/policlinică, 6%. La şcoală 5%. În instituţiile publice femeile sunt mai puţin discriminate decât în situaţiile în care persoanele interacţionează direct, eventual în competiţia pentru atragerea de resurse. Şi în România, o formă specială de discriminare pe criterii de sex o constituie hărţuirea sexuală. Prin hărţuire sexuală se înţelege orice comportament nedorit – verbal, nonverbal, fizic – de natură sexuală, care are ca scop atingerea demnităţii persoanei şi/sau crearea unui mediu degradant, de intimidare, de ostilitate, de umilire sau ofensator. (Legea nr.501/2004 privind aprobarea Ordonanţei Guvernului nr. 84/2004 pentru modificarea şi completarea Legii nr. 202/2002 privind egalitatea de şanse între femei şi bărbaţi). Barometrul privind discriminarea în România realizat de Metro Media Transilvania în anul 2004 (http://www.mmt.ro/cercetari/discriminare%202004.pdf) precizează categoriile de persoane percepute ca fiind cel mai frecvent discriminate, inclusiv la locurile lor de muncă. Acestea sunt: romii (identificaţi, în medie, de 22% din populaţie ca fiind supuşi la acte de discriminare „foarte des sau des”, săracii 22%, persoanele cu dizabilităţi 21% şi vârstnicii 18%). Într-o mai mică măsură, dar totuşi relevantă statistic, sunt menţionaţi ca fiind discriminaţi homosexualii 13%, femeile însărcinate 13% şi femeile 10%. În Cercetarea naţională privind violenţa în familie şi la locul de muncă, realizată în colaborare de IMAS cu Centrul Parteneriat pentru Egalitate, Bucureşti, 2003, (www.gender.ro), se arată că: – 12,9% din populaţia adultă a României a trecut prin experienţe de hărţuire sexuală sub forma atingerilor, gesturilor sau limbajului cu conotaţii sexuale, la locul de muncă sau la şcoală (59% femei şi 41% bărbaţi); – 1,9% din populaţia adultă a ţării a trăit unele experienţe de natura hărţuirii sexuale care au presupus solicitarea de relaţii sexuale prin promisiuni (61% femei şi 39 % bărbaţi) ; – 1,7% din populaţia adultă a ţării a trecut prin experienţe de hărţuire sexuală care au presupus utilizarea forţei, femeile menţionând de cinci ori mai frecvent decât bărbaţii această formă de hărţuire (85% femei). Un aspect important al discriminării de gen la locul de muncă derivă şi din frecvenţa acesteia: unele grupuri sunt discriminate permanent precum: homosexualii, femeile, romii, săracii şi membrii unor secte religioase, în timp ce alte grupuri sunt discriminate în mod ocazional, în situaţii particulare: femei însărcinate, persoanele în vârstă, persoanele cu dizabilităţi. 21 FENOMENE SPECIFICE DE DISCRIMINARE 133 Există şi cazuri de discriminare multiplă: femeia vârstnică, săracă şi singură, adolescenta de etnie romă, fără soţ, pe cale de a deveni mamă etc. Întotdeauna, la orice formă de discriminare se adaugă coordonata genului. De regulă, femeile aflate în diverse condiţii dezavantajoase, suportă o accentuare a discriminării, inclusiv la locul de muncă; acestea au de suportat consecinţe negative rezultate şi din simplul motiv că sunt femei. Un caz aparte de discriminare suportă şi minorităţile sexuale, inclusiv la locul de muncă. În luna ianuarie 2002, prin articolul 200 din Codul Penal, în România s-a adoptat o poziţie de toleranţă faţă de statutul persoanelor cu orientare sexuală diferită de cea a majorităţii. Dar, deşi prin această reglementare, cel puţin din perspectivă juridică situaţia LGBT (lesbiene, gay, bisexuali, transsexuali) s-a schimbat, este un fapt larg recunoscut că intoleranţa tacită şi discriminarea bazată pe orientarea sexuală atipică este o realitate socială destul de larg reprezentată în societatea românească în general, dar şi la locul de muncă. Potrivit datelor Barometrului de Opinie al Fundaţiei pentru o Societate Deschisă din iulie 2002, circa 59% dintre români nu îi consideră pe homosexuali oameni normali. Aceştia consideră homosexualitatea o „boală psihică”, un „păcat împotriva naturii”, o „problemă emoţională”, un „viciu”, sau un fel de a fi de influenţă vest-europeană. Ca urmare, minorităţile sexuale sunt nevoite, adesea, să ascundă propria lor condiţie, pentru a nu risca să-şi piardă locul de muncă. CONCLUZII Ca tip de discriminare mobbing-ul este şi cel mai puţin extins şi cel mai greu de identificat. El apare în companii în care angajaţii sunt siguri de locul lor de muncă, ţintele sunt de regulă loiale instituţiei şi apariţia cazurilor de mobbing este facilitată de lipsa de proceduri, descrierea neclară a sarcinilor asociate locului de muncă, subiectivismul şi arbitrariul în organizare, un management neatent sau dezinteresat (Bultena&Whatcott, 2008). Se poate spune să mobbing-ul defineşte hărţuirea profesională. Ceea ce este relevant este lipsa criteriilor corecte/ clare de promovare şi imposibilitatea promovării, inflexibilitatea mediului, obiectivele de dezvoltare ale companiei/instituţiei care să antreneze şi să permită şi dezvoltarea angajaţilor şi să nu le aducă pe cele două în conflict. Per ansamblu nerespectarea principiilor egalităţii de şansă, în afara aspectului nedemocratic şi neadecvat unei societăţi moderne, induce ineficienţa la locul de muncă prin eludarea criteriilor profesionale de ocupare şi promovare a forţei de muncă. Aceasta înseamnă nu numai rezultate mai slabe la nivel de companie, ci şi inutilizarea unor investiţii anterioare în calificarea forţei de muncă. Ţintele cel mai afectate, prin intensitate şi durata efectelor, sunt cele ale acţiunilor de tip mobbing. În afara demoralizării şi frustrării, efectele asupra 134 ALEXANDRA GHEONDEA et al. 22 victimelor discriminării de tip clasic sunt minime. Ele pot deveni însă prin rezistenţă şi contraatac ţinte ale mobbing-ului. În ce priveşte prevalenţa, ţintele mobbing-ului sunt cel mai rare, fiind vizat individul care este perceput ca un pericol pentru poziţia superiorului/colegului sau incomodează într-un anumit fel. Mobbing-ul este ineficient pentru organizaţie per ansamblu, afectează performanţa profesională a victimei şi poate duce la alienare, demoralizare, pierderea încrederii în potenţialul profesional (şi personal) sau are efecte în planul sănătăţii prin apariţia de boli pe fondul stresului. În afara acestor situaţii delimitate mai sus, există forme de încălcare a principiului egalităţii de şansă, care nu se leagă direct de niciuna dintre situaţiile amintite, fie pentru că nu vizează specificul unui grup sau persoană, fie pentru că nu sunt repetitive. Din perspectivă economică, fenomenul de mobbing necontrolat poate afecta sever relaţiile de muncă, conduce la comunicare defectuoasă, scăderea productivităţii muncii, spargerea colectivului de muncă în grupuri, toate acestea ducând la o scădere a eficienţei şi eficacităţii organizaţiei. Promovarea extraprofesională este un alt tip de discriminare, definită prin situaţiile în care se depăşeşte cadrul profesional ca motivaţie pentru angajare, promovare, perfecţionare sau concediere şi care blochează, voluntar sau nu, accesul/ şansa egală la afirmare profesională, la performanţe şi dezvoltare la locul de muncă. Poate fi vizat individul sau un colectiv, prin acţiuni nerepetitive sau întâmplătoare, neclar direcţionate sau intenţionate. Prin urmare, discriminarea de tip clasic şi mobbing-ul nu acoperă integral formele de încălcare a principiului egalităţii de şansă, iar discriminarea de tip clasic este un atac la specificul grupului. Mobbing-ul apare, în general, în contexte care nu vizează discriminarea de tip clasic, pentru că vizează individul prin acţiuni de durată. Mobbing-ul poate apărea în sfera discriminării de tip clasic, dar prin durată, intensitate şi forme de manifestare se constituie într-un tip distinct de încălcare a principiului egalităţii de şansă. În timp ce mobbing-ul este specific pieţei muncii, discrimarea de tip clasic poate fi întâlnită în diferite sfere sociale. În România nu s-a discutat până în prezent despre fenomenul de mobbing şi nici nu se cunoaşte cât de des este întâlnit acest fenomen. Nu au fost realizate, până în momentul de faţă, studii sistematice care să adreseze problematica mobbing-ului. Studiile realizate până acum, la iniţiativa unor organizaţii publice sau private (ONGuri) vizează colectarea şi analiza de date privind forme de discriminare multiplă (vârstă, sex, etnicitate, rasial) la locul de muncă, fără să adreseze specific problematica mobbing-ului. În momentul de faţă nu există legislaţie specifică care să adreseze problematica mobbing-ului şi nici proiecte de lege în domeniu. Pentru a fi adresată printr-o politică publică coerentă, o problema precum cea a mobbing-ului, trebuie în primul rând să fie identificată şi definită de către autorităţile publice şi principalii factori interesaţi ca fiind una de interes general (public), pentru care este 23 FENOMENE SPECIFICE DE DISCRIMINARE 135 necesar să se facă un efort sistematic de găsire de soluţii şi alocare de resurse pentru implementarea acestor soluţii. Mobbing-ului, manifestarea hărţuirii la locul de muncă, apare ca rezultat al unei combinaţii de factori de risc individuali şi sociali. Ca urmare, avem şi o combinaţie de cauze, incluzând comportamentul individual dar şi condiţiile şi mediul de muncă (incluzând aici şi practicile de management), care facilitează apariţia fenomenelor de mobbing. Problemele de risc individual sunt gestionate prin politici antidiscrimiare sau de promovare a egalităţii de şanse. Riscurile sociale, care ţin de mediul organizaţional, de practicile de management şi circumstanţele economice şi sociale trebuie gestionate prin politici specifice în domeniul securităţii şi sănătăţii la locul de muncă, calităţii angajării. Din punct de vedere al cadrului de politică publică, problematica mobbing-ului se află la intersecţia dintre două arii importante de intervenţie publică, respectiv politicile de prevenire şi combatere a discriminării şi politicile din zona reglementării relaţiilor de muncă. Prin urmare, direcţiile de acţiune pot fi îndreptate în această direcţie. Proiectul POSDRU „Femeia contează” derulat de către ICCV şi partenerii săi îşi propune să aducă în atenţia publică fenomenele de mobbing şi bullying şi să ducă la găsirea de soluţii pentru recunoaşterea socială a fenomenului şi diminuarea lui. În acest sens, ICCV va realiza în anul 2010 o culegere de date cantitative şi calitative pentru a urmări percepţia în rândul populaţiei şi cunoaşterea acestor fenomene în România, cât şi incidenţa lor. Cercetarea se va finaliza cu un raport pe baza datelor culese. Partenerii ICCV în proiect, organizaţii nonguvernamentale, vor interveni în următorii doi ani prin promovarea conceptului de mobbing prin campanii mass-media, realizarea unui ghid de bune practici şi propuneri de schimbare a legislaţiei în scopul diminuării fenomenului, prin traininguri, dialog social cu diverşi parteneri, schimb de bune practici cu experţi din ţările cu experienţă în domeniu. BIBLIOGRAFIE 1. Bultena, C., Whatcott, R. B., Bushwhacked at work: A Comparative Analysis of Mobbing and Bullying at work, în „Proceedings of ASBBS” (American Society of Business and Behavioral Sciences), vol. 15, pp. 652–666, disponibil online la http//asbbs.org/files/2008/PDF/B/Bultena.pdf, 2008. 2. Cotter D., Hermsen, J., Ovadia, S., Vanneman, R., Social Forces: The Glass Ceiling Effect, Chapel Hill, NC, University of North Carolina Press, 2001. 3. Friedman E., Marshall, J., Issues of Gender, New York, Pearson Education, Inc., 2004. 4. Goldin C., Katz, L. F., On The Pill: Changing the course of women's education, în „The Milken Institute Review”, Second Quarter, 2001. 5. Haussman R., Tyson L. D., Zahidi S., Global Gender Gap Report 2008, în „World Economic Forum”, 2008. 6. Hekman D. R, Aquino, K., Owens, B., Mitchell, P., Terence, R., Schilpzand, P., Leavitt, K., An Examination of Whether and How Racial and Gender Biases Influence Customer Satisfaction, în „Academy of Management Journal”, 2009. th edition, Boston, Pearson Education, Inc., 2007. 7. Hurst C., Social Inequality, 6 136 ALEXANDRA GHEONDEA et al. 24 8. Jacobs J., Gerson, K., The Time Divide: Work, Family, and Gender Inequality, Cambridge, Massachusets, Harvard University Press, 2004. 9. Massey D., Categorically Unequal: The American Stratification System, New York, Russell Sage Foundation, 2007. 10. Einarsen, S., Hoel, H., Zapf, D., Cooper, C., Bullying and Emotional Abuse in the Workplace. International perspectives in research and practice, Taylor & Francis e-Library, 2004. 11 *** Employment, Social Affairs and Equal Opportunities, European Commission, 2009, disponibil online la http://ec.europa.eu/social/main.jsp?langId=en&catId=418. 12 *** Gender Equality Across Europe, disponibil online la http://www.guidance-europe.org/ country/UK/gen/eu, 2009. 13. *** Women learn less than men across the globe, International Trade Union Confederation, Vedior, 4 March, 2008. he article discusses two phenomena of discrimination at work, which are relatively new in social studies area: mobbing and T bullying. Mobbing is studied in some European countries: the Nordic countries, Britain, France, Italy, Spain since 1990, and is mainly related to actions of intense psychological pressure, made upon an employee to determine him to leave that job, given that his dismissal would attract legal problems on the employer. The employee who "has to be removed" can thus long-term bear injustice and humiliation, designed to reach the point in which he quits that job. In Romania, although the phenomenon exists, there has not been a public discussion until this project implemented by IQLR and its partners. Keywords: discrimination, mobbing, bullying, employment, social policy. 